|  |  |
| --- | --- |
| **IZVJEŠĆE O SAVJETOVANJU S JAVNOŠĆU**  **U POSTUPKU DONOŠENJA ODLUKE**  Nositelj izrade izvješća: Grad Pula - Pola, Upravni odjel za komunalni sustav i upravljanje imovinom  Pula, 30.11.2022. godine | |
| **Naziv akta za koji je provedeno savjetovanje s javnošću** | **Nacrt prijedloga Odluke o privremenoj zabrani izvođenja radova u 2023. godini.** |
| **Naziv tijela nadležnog za izradu nacrta / provedbu savjetovanja** | Upravni odjel za komunalni sustav i upravljanje imovinom |
| **Razlozi za donošenje akta i ciljevi koji se njime žele postići uz sažetak ključnih pitanja** | Predlaže se donošenje Odluke o privremenoj zabrani izvođenja radova u 2023. godini, i to izvođenja zemljanih radova i radova na izgradnji konstrukcije svih vrsta građevina, osim građevina javne i društvene namjene, godišnje kalendarsko razdoblje i vrijeme u kojem se zabranjuje izvođenje građevinskih radova, utvrđuju zakonski razlozi u kojima je moguće izvoditi radove te odredbe o nadzoru propisane Zakonom o građevinskoj inspekciji i Naputkom Ministarstva graditeljstva i prostornog uređenja o novčanim kaznama koje izriču komunalni redari u provedbi Zakona o građevinskoj inspekciji.  Slijedom navedenoga predlože se donošenje Odluke o privremenoj zabrani izvođenja radova u 2023. godini. |
| **Objava dokumenata za savjetovanje**  **Razdoblje provedbe savjetovanja** | https://www.pula.hr/hr/eusluge/ekonzultacije/ekonzultacije-u-tijeku/86/nacrt-prijedloga-odluke-o-privremenoj-zabrani-izvodjenja-radova-u-2023-godini-na-podrucju-grada-pule-pola/ |
| Internetsko savjetovanje s javnošću provedeno je u razdoblju od 20. listopada do 18. studenog 2022. godine. |
| **Pregled osnovnih pokazatelja uključenosti savjetovanja s javnošću** | U za to propisanom roku zaprimljeno je 15 prijedloga podnesenih od strane zainteresirane javnosti. |
| **Troškovi provedenog savjetovanja** | Provedba javnog savjetovanja nije iziskivala dodatne financijske troškove. |

**Pregled prihvaćenih i neprihvaćenih mišljenja i prijedloga s obrazloženjem razloga za neprihvaćanje**

|  |  |  |  |
| --- | --- | --- | --- |
| **RB** | **Sudionik savjetovanja (ime i prezime pojedinca, naziv organizacije)** | **Tekst zaprimljenog prijedloga ili mišljenja** | **Status prijedloga ili mišljenja (prihvaćanje/neprihvaćanje s obrazloženjem)** |
| **1.** | **Tamara Cergnul** | **Zaprimljeno 20.10.2022.**  Poštovani,  zabrana radova na cijelom području grada nema nikakvog smisla i nije zakonita te bi grad mogao snositi posljedice poput drugih općina (<https://www.jutarnji.hr/vijesti/hrvatska/gradevinari-kojima-je-zabranjeno-raditi-tijekom-ljeta-sada-mogu-traziti-odstete-15242435>). Gradnja se treba zabraniti isključivo na turističkim punktovima i u turističkim naseljima. Ljeto je nama građanima idealno vrijeme da odradimo građevinske radove na vlastitim nekretninama jer su zimi građevinari prezauzeti gradnjom kuća za odmor ili velikim projektima gdje su pritisnuti rokovima. Zabrana radova da, ali isključivo u T zonama i zonama oko spomenika kulture.  Lijep pozdrav | **DJELOMIČNO SE PRIHVAĆA.**  **- člankom 3. Odluke definira se područje na koje se zabrana ne odnosi.** |
| **2.** | **Denis Runko**  Torkret d.o.o.  Pool Design d.o.o. Schiavuzijev prilaz 1, 52100 Pula | **Zaprimljeno 21.10.2022.**  Poštovani,  Vezano u prijedlog zabrane radova u 2023. godini, protivimo se takvoj odluci, budući da odluka ne predviđa nikakvu kompenzaciju prema građevinskim tvrtkama i radnicima zaposlenim u građevinskoj industriji. Ukoliko se ide na nekakvu zabranu, smatramo da treba detaljnije opisati tko i što može obavljati od radova, jer je izgradnja konstrukcije zgrada je preširok pojam. Općenito smo protiv zabrana radova, jer davanja koja tvrtke/obrtnici moraju plaćati ne poznaju olakšice za vrijeme koje nismo bili u mogućnosti obavljati poslove, a plaće i ostala davanja treba isplatiti svaki mjesec, pa i onaj koji se nije moglo raditi.  Napominjemo da mi Pool Design d.o.o. Torkret d.o.o. kao vezane tvrtke zapošljavamo 26 radnika, a ukoliko se zabrane radovi na mjesec dana i ograniče trajanje radova još mjesec dana, ne znamo da li ćemo biti u mogućnosti normalno funkcionirati i isplaćivati osobne dohotke sukladno ugovorima  radu koje imamo sa našim radnicima, a da ne spominjemo propuštenu dobit za to vrijeme.  Hvala  -- Lijepi pozdrav  Best regards | **NE PRIHVAĆA SE.**  **- Zakonom o gradnji je definirano da se Odlukom mogu ograničiti isključivo zemljani radovi i radovi na izgradnji konstrukcije građevine.** |
| **3.** | **Kristina D. <kristina.drascic@gmail.com>** | **Zaprimljeno 21.10.2022.**  Poštovani,  Htjela bi se izjasnit da sam apsolutno ZA ZABRANU radova u sezoni, kako bi se barem u tom periodu koliko-toliko turizam mogao odrađivat.  Gradnja je na svom vrhuncu, svuda se gradi i non-stop se gradi pa da bar taj period bude na strani iznajmljivača i gosta. Građevinari ne bi trebali bit pohlepni jer im ovih godina upravo radi iznajmljivača posao cvijeta pa neka se razvije obostrano poštovanje. Da nema iznajmljivača ne bi imali što gradit!  Lijepi pozdrav | **NE PRIHVAĆA SE.**  **- Odlukom je definirano vrijeme zabrane radova koje se smatra prikladnim s obzirom na potrebe i građevinskog i turističkog sektora.** |
| **4.** | **Nenad Pajković <nenad.pajkovic@pu.t-com.hr>** | **Zaprimljeno 23.10.2022.**  Poštovani,  Građevinari koji rade legalno imaju investicije i troškove svaki mjesec.  Trebaju li građevinari dizati kredite da bi podmirili leasinge, kredite, bruto plaće djelatnika koji imaju radne dozvole na 12 mjeseci bez zabrane radova i čiji smještaj i bruto plaće imaju svoju cijenu, za vrijeme iznenadne i protuzakonite zabrane radova.  **PRIJEDLOG RJEŠENJA: Onaj tko želi drugome onemogućiti rad te time nanosi financijsku štetu, neka istu namiri iz npr. turističke članarine, proračuna Pula, ili nekog drugog nameta na iznajmljivanje.**  Prijedlog da se sagradi što više hotela, te da Pula ima što više koristi od iznajmljivanja kroz razne oblike prihoda od turizma.  Pajković Nenad | **NE PRIHVAĆA SE.**  **- prijedlog nije predviđen odredbama Zakona o gradnji temeljem kojeg se Odluka donosi.** |
| **5.** | **Helena Petek <helenaradolovic.petek@gmail.com>** | **Zaprimljeno 23.10.2022.**  Poštovani, čvrsto stojim iza stava, kako kao turistički grad, trebamo zabraniti građevinske radove u sezoni. Građevinari mogu svoje poslove organizirati tako, da se izvode oni, koji ne remete bukom okolinu. Svi smo svjesni, kako imaju više gradilišta i shodno tome se mogu prilagoditi taj kratki rok, bez da posluju s minusom. Oni nisu vezani uz stacionirano mjesto, već su na različitim lokacijama. Buka i turizam ne spojivi su, ili jedno ili drugo.  Alenka Radolović  Lp | **DJELOMIČNO SE PRIHVAĆA.**  **- člankom 2. Odluke se definira vrsta građevina razvrstanih u skupinu oznake 2.b - građevine za koje se utvrđuju posebni uvjeti, a ne provodi postupak donošenja rješenja o prihvatljivosti zahvata za okoliš, odnosno postupka ocjene o potrebi procjene utjecaja na okoliš i/ili ocjene prihvatljivosti zahvata za ekološku mrežu na koje se zabrana odnosi te se člankom 3. Odluke definira područje na koje se zabrana ne odnosi.** |
| **6.** | **Roza Javoran <rozica9840608@gmail.com>** | **Zaprimljeno 23.10.2022.**  Poštovani,  U gradu Puli 90 % stanovništva se bavi turizmom i smatram da je nužna zabrana izvođenja zemljanih građevinskih radova i radova na konstrukciji. Osobno znam nekoliko familija čiji su turisti napustili smještaj te zahtjevali povrat novca jer im je smetala buka od pikamera i drugih strojeva.  Također, važno je naglasiti da se zabrana izvođenja zemljanih radova u 2022 godini nije poštovala, građani su prijavljivali izvođenje radova u Škatarima i Puli no inspektorat nije odgovarao na prijave. Osobno mogu pokazati na koja gradilišta se to odnosi a iz dokumentacije će biti jasno da su se oglušili na zabranu.  Smatram da je licemjerno od predsjednika udruge investitora i građevinara Istre što proziva gradove i županije zbog zabrane izvođenja radova jer osobno on ne poštuje pozitivne propise RH. Osobno je prekršio Zakon o gradnji, Zakon o obveznim odnosima i počinip niz kaznenih djela i protuzakonite radnje zbog čega je svim nadležnim institucijama prijavljen.  Grad Pula ne smije dozvoliti da se pretvori u grad slučaj kao što je to bio u Španjolskoj Lloret de Mar zbog prekomjerne gradnje, betoniziranja, devastiranja prirode i prekomjerne buke za vrijeme turističke sezone.  Strateški interes Pule treba biti obnova već postojećih stambenih zgrada i uređenje okoliša.  Hvala unaprijed.  S poštovanjem, Rozalija Javoran | **DJELOMIČNO SE PRIHVAĆA.**  **- člankom 2. Odluke se definira vrsta građevina razvrstanih u skupinu oznake 2.b - građevine za koje se utvrđuju posebni uvjeti, a ne provodi postupak donošenja rješenja o prihvatljivosti zahvata za okoliš, odnosno postupka ocjene o potrebi procjene utjecaja na okoliš i/ili ocjene prihvatljivosti zahvata za ekološku mrežu na koje se zabrana odnosi te se člankom 3. Odluke definira područje na koje se zabrana ne odnosi.** |
| **7.** | **Ondina <ondina.boico@gmail.com>** | **Zaprimljeno 23.10.2022.**  S obzirom da smo turisticka zemlja, da se stalno "TUPI", ups - trazi KVALITETA, da su postrozeni Zakoni o turistickim apartmanima, najmanje od oko 12.07.- do oko 22.08. , osim za velike radove od javnog interesa.Kad turisti dodju ranije ili kasnije, znaju da nisu dosli u TOP SEZONU i da su zato cijene nize pa mogu ocekivati i gradjevinske radove.Tako i tako velika vecina gradjevinskih radnika su stranci pa po ljeti otidju na godisnje odmore u svoju zemlju. Ali jos bitnije, osim gradjevinskih firmi je, da ti "susjed usred ljeta ne vrti bucnu mjesalicu citave dane" i na to "ima pravo" kad nema pravila, a Hrvatska, da nema ljetnog turizma, bi propala.Ovo ljeto sam imala slucaj, i to bas nakon 15.08.da su mi dosli turisti "mrtvi umorni" sa dugog puta, a susjed ukljucio bucnu mjesalicu i stemanje, i nismo u svadji sa njim, dapace, u dobrim odnosima, ali sto njega briga, 15. je prosao i on ima pravo, a istovremeno na TV-u se hvalimo kako smo jos u SPICI SEZONE i kako se ocekuju VELIKI PRIHODI, a kad vec govorimo o toj tako spominjanoj KVALIITETI, kako ce turist ocijeniti smjestaj na internet stranicama kad dodje na tako zeljeni godisnji odmor kojeg je isplanirao pola godine unaprijed i onda slusa stemanje i mjesalice i prolazi pored bagera.I neka se gradjevinari ne izmotavaju, mogu nesmetano raditi od kraja 08. do pocetka 07.bez obzira na vremenske uvjete, a ne cim malo zapuse vjetar i padne kisa- obustava radova, pa kako onda su sve sjevernoeuropske zemlje tako izgradjene cestama i zgradama, kad je kod njih "stalno zima i snijeg" | **NE PRIHVAĆA SE.**  **- Odlukom je definirano vrijeme zabrane radova koje se smatra prikladnim s obzirom na potrebe i građevinskog i turističkog sektora.** |
| **8.** | **Milan Nenezić** | **Zaprimljeno 31.10.2022.**  Zabraniti sve građevinske radove na području Grada Pule u vremenu od 01.06 do 21.09., osim hitnih intervencija na građevinama. | **NE PRIHVAĆA SE.**  **- Zakonom o gradnji je definirano da se Odlukom mogu ograničiti isključivo zemljani radovi i radovi na izgradnji konstrukcije građevine. Odlukom je definirano vrijeme zabrane radova koje se smatra prikladnim s obzirom na potrebe i građevinskog i turističkog sektora.** |
| **9.** | **Ni Pa <npajic7@net.hr>** | **Zaprimljeno 09.11.2022.**  Poštovani,  I. Ovim putem Udruga graditelja i investitora Istre iznosi svoje prijedloge i primjedbe na Prijedlog Odluke o privremenoj zabrani izvođenja radova u 2022. godini.  Uvodno, Udruga graditelja i investitora Istre smatra kako Grad Pula treba odrediti određene vrste građevina na koje se zabrana odnosi, a ne odrediti kako se zabrana odnosi na sve vrste građevina. Isto tako, to se odnosi i za područje na koje se zabrana odnosi. Ona se ne može odnositi na područje cijele jedinice lokalne uprave i samouprave već se mora odrediti samo određeni dio tog područja.  Isto tako, kao prekršajne odredbe za nepoštovanje te zabrane temeljem članka 132. Zakona o gradnji moraiu se primjeniti one prekršajne odredbe iz članka 167. stavak 5. točka 8. Zakona o gradnji a nikako proizašle iz Naputka Ministarstva graditeljstva i prostornog uređenja o novčanim kaznama koje izriču komunalni redari, sve temeljem Zakona o građevinskoj inspekciji.  II. Zaključno, Udruga graditelja i investitora Istre smatra da su gore izneseni prijedlozi i primjedbe životno utemeljeni, te da će ih Grad Pula – Pola kao takva uvažiti pri odlučivanju o Odluci jer je sadašnjim Prijedlogom Odluke građevinski sektor doveden u neravnopravan i diskriminirajući položaj u odnosu na turistički sektor.  Ukoliko Grad Pula — Pola smatra svrhovitim, Udruga graditelja i investitora  Istre predlaže da se zakaže sastanak u gradskim prostorijama na kojem će se uz predstavnike Grada Pula-Pola sastati predstavnici Udruge graditelja i investitora Istre te predstavnici Turističke zajednice Grada Pule - Pola  U Puli, 9. studenog 2022. godine  Udruga graditelja i investitora Istre, p.p.  Odvjetničko društvo Pajić & Pajić j.t.d. | **DJELOMIČNO SE PRIHVAĆA.**  **- člankom 2. Odluke se definira vrsta građevina razvrstanih u skupinu oznake 2.b - građevine za koje se utvrđuju posebni uvjeti, a ne provodi postupak donošenja rješenja o prihvatljivosti zahvata za okoliš, odnosno postupka ocjene o potrebi procjene utjecaja na okoliš i/ili ocjene prihvatljivosti zahvata za ekološku mrežu na koje se zabrana odnosi te se člankom 3. Odluke definira područje na koje se zabrana ne odnosi a člankom 5. Odluke definira tko provodi nadzor.** |
| **10.** | **Udruženje obrtnika Pula** | **Zaprimljeno 17.11.2022.**  Poštovani, Prije svega bismo željeli ukazati na činjenicu da je Visoki upravni sud u ovoj, 2022. godini, zbog nezakonitosti ukinuo odluke o zabrani izvođenja građevinskih radova u 2022. godini slijedećih JLS na našem području: Vodnjan, Ližnjan, Medulin, Fažana, Marčana i Svetvinčenat (NN 72/22, 86/22, 120/22).  U tim presudama Visoki upravni sud definirao je slijedeća pravna stajališta: da je zakonodavac uveo mogućnost zabrane izvođenja građevinskih radova kao iznimku od pravila koje načelno dopušta izvođenje građevinskih radova;da se ta zabrana može odnositi na zemljane radove i radove na izgradnji konstrukcije građevine, na određene vrste građevina (ne na sve), na određenim područjima (ne na cijelom području JLS), u određenom razdoblju kalendarske godine, u određenom vremenskom razdoblju; da je pozivanje na ovlasti komunalnih redara prema Zakonu o građevinskoj inspekciji i Naputak o izricanju novčanih kaznih nije zakonito jer se taj zakon više ne primjenjuje od donošenja zakona o državnom inspektoratu (bez obzira što nije ukinut),  S obzirom na navedeno, smatramo da je **područje zabrane iz članka 3. predložene Odluke nije zakonito** jer ne može biti cijelo područje Grada, nego određena područja koja su najviše povezana s turizmom, kao izuzetak od načelno dozvoljene djelatnosti gradnje.Također, smatramo neophodnim **prilaganje ortofoto karte područja Grada Pule sa ucrtanim područjima na koje se zabrana odnosi,** kako bi bilo jasno vidljivo svim investitorima i izvođačima koja su to područja.  Odredba članka 4. također treba izmijeniti jer nije zakonita i **uskladiti je s odredbama o nadzoru i kaznama Zakona o gradnji.**  Udruženje obrtnika Pula | **DJELOMIČNO SE PRIHVAĆA.**  **- člankom 2. Odluke se definira vrsta građevina razvrstanih u skupinu oznake 2.b - građevine za koje se utvrđuju posebni uvjeti, a ne provodi postupak donošenja rješenja o prihvatljivosti zahvata za okoliš, odnosno postupka ocjene o potrebi procjene utjecaja na okoliš i/ili ocjene prihvatljivosti zahvata za ekološku mrežu na koje se zabrana odnosi te se člankom 3. Odluke definira područje na koje se zabrana ne odnosi a člankom 5. Odluke definira tko provodi nadzor.** |
| **11.** | **Zdenko Pokorny mtf.pula@gmail.com** | **Zaprimljeno 17.11.2022.**  Poštovani,  ovom prigodom pridružujemo se zahtjevu građevinara da se ukine zabrana izvođenja građevinskih radova tijekom ljetnih mjeseci.  Pravo na rad mora pripadati svim djelatnostima kroz cijelu kalendarsku godinu.  M.T.F. Gradnja d.o.o.  Pula, Paduljski put 76  Mirad Taletović | **NE PRIHVAĆA SE.**  **- Odlukom je definirano vrijeme zabrane radova koje se smatra prikladnim s obzirom na potrebe i građevinskog i turističkog sektora.** |
| **12.** | **BIRČIĆ GRADNJA d.o.o.** | **Zaprimljeno 17.11.2022.**  Poštovani,  Smatramo da nije potrebno donositi bilokakve odluke o zabranama izvođenja radova tijekom turističke sezone 2023. godine a niti bilo koje iduće godine. Građevinari su savjesni i neće ujutro rano započeti sa bučnim radovima ako se u blizini nalaze turistički objekti.  Većina građevinara koristi se sofisticiranom opremom za gradnju koje ne proizvode veliku buku. Istina postoje uređaji koji proizvode veću buku ali sa takvim uređajima se može ograničiti rad na način da se ne koriste u ranim jutarnjim satima.  Smatramo ako se nekome zabranjuje rad onda taj koji zabranjuje rad treba platiti odštetu onome kome se zabranjuje rad.  Postoje tvrtke koje izvode samo pojedine radove: zemljane radove, tvrtke koje izvode radove na izvedbi konstrukcije. Ove tvrtke nisu u stanju svoje zaposlenike zaposliti na drugim radovima jer za te radove nisu kvalificirani. Na primjer ne može strojar na rovokopaču postavljati keramičke pločice ili parkete, …  U Puli, 17. studenog 2022. godine  Za BIRČIĆ GRADNJU d.o.o.  Direktor: Ilija Birčić | **NE PRIHVAĆA SE.**  **- Odlukom je definirano vrijeme zabrane radova koje se smatra prikladnim s obzirom na potrebe i građevinskog i turističkog sektora.** |
| **13.** | **Siniša Simetić <sinisasimetic81@gmail.com>** | **Zaprimljeno 17.11.2022.**  Poštovani! kao višegodišnji gradevinski poduzetnik imam potrebu da vam napišem i ukažem da bilo kakve zabrane nisu dobre za nikoga a to što nema reda u puno stvari počevši od masovne apartmanizacije svega i svačega do toga da nema određenih građevinskih zona itd.nije u redu niti ljudski da se sve lomi preko leđa gradevinara i ljudi koji mukotrpno zarađuju novac da prehrane svoje obitelji a o nedostatku kvalitetne radne snage da niti ne govorim.smatram da vi rukovodeći ljudi možete i morate naći rješenje kako bi se sve sezone koje dolaze odradile na zadovoljstvo svih nas i da nitko ne bude oštećen i ne stavlja ključ u bravu jer se ne bavimo svi turizmom i ne živimo svi od toga.jedan mjesec u špici sezone svakako većina gradevinara ide na godišnji odmor i to je jedino podnošljivo a po mojem mišljenju trebalo bi imati određene zone u gradu gdje bi se radovi mogli odvijati nesmetano bez ikakvih prekida i takozvanih zabrana.mislim da uz kvalitetnu odluku o komunalnom redu i obzirno ponašanje svih nas zajedno može i mora odvijati normalan suživot svih nas bez ikakvih obilježavanja nas gradevinara kao neprijatelja turističkih sezona,uvedite reda u grad pa nam nikakve zabrane neće biti potrebne,s poštovanjem! | **DJELOMIČNO SE PRIHVAĆA.**  **- člankom 3. Odluke definira se područje na koje se zabrana ne odnosi.** |
| **14.** | **Graditelji Investitori <graditelji.investitori@gmail.com>** | **Zaprimljeno 17.11.2022.**  Poštovani,  Na prijedlog odluke o privremenim zabranama izvođenja radova tokom turističke sezone 2023 godine očitujemo se kako slijedi:  Svaka odluka o zabranama izvođenja radova narušava pravo gospodarskim subjektima na rad i pravno na jednakost svih gospodarskih grana. Sa tim se odlukama, pojedinim gospodarskim subjektima nanosi šteta u financijskom smislu jer ti isti gospodarski subjekti moraju svojim zaposlenicima osigurati primanja svih 12 mjeseci u godini.  Postoje gospodarski subjekti koji se u svojoj profesiji isključivo bave iskopima i prijevozima (zemljanim radovima) i gospodarski subjekti koji se isključivo bave na izgradnji konstrukcije objekata. Iz tog razloga nisu u mogućnosti svoje zaposlenike prebaciti na izvođenje drugih građevinskih radova.  Zbog zabrana radova štetu trpe mnogi gospodarski subjekti:  - investitori – zbog kašnjenja završetka radova  - građevinari – zbog isplate plaća zaposlenicima za vrijeme zabrane radova  - proizvođači građevinskog materijala – smanjena potrošnja  - trgovine građevinskim materijalom i opremom – smanjen promet  - transporti – smanjen promet  - gradovi i općine – manje ubiranje prireza  - državni proračun – manje ubiranje poreza  Smatramo da gradnja u toku turističke sezone ne ugrožava turistički sektor. Zabrane radova ne postoje u drugim Europskim državama. Grad Pula nije isključivo turistički grad.  Ako ipak grad Pula donosi navedenu odluku onda bi trebalo da se odluka o zabrani radova tokom turističke sezone 2023. godine donosi isključivo na uža područja grada Pule npr. (uži centar grada, turistička područja grada (Verudela)).  U Puli, 17. studenog 2022. godine  Za Udrugu graditelja i investitora Istre  Predsjednik udruge: Ilija Birčić | **DJELOMIČNO SE PRIHVAĆA.**  **- člankom 2. Odluke se definira vrsta građevina razvrstanih u skupinu oznake 2.b - građevine za koje se utvrđuju posebni uvjeti, a ne provodi postupak donošenja rješenja o prihvatljivosti zahvata za okoliš, odnosno postupka ocjene o potrebi procjene utjecaja na okoliš i/ili ocjene prihvatljivosti zahvata za ekološku mrežu na koje se zabrana odnosi te se člankom 3. Odluke definira područje na koje se zabrana ne odnosi.** |
| **15.** | **snjeska <snjeska2403@gmail.com>** | **Zaprimljeno 17.11.2022.**  Postovani,  Ou sezonu imala ogromnih problema sa radovima na susjednim parcelama, buka i smrad su nepodnošljivi do te mjere da su  gosti  bili jako nezadovoljni, otkazali su rezervacije, čak su mi I mi i prijetili. Nakon 10 godina truda I rad meni je a vjerujem i mnogim drugim iznajmljivacima na području grada Pula sezona upropastena.  Od sitnih jutranjih sati odjekuje brujanje bušilica, zvrndanje kompresora, batude,čekića. Tuku se sati i, odista, radnika je malo pa i brojni prekovremeni, prije i poslije uobičajenog radnog vremena kako bi se dogovoreni posao mogao završiti u predviđenim rokovima, ili tek nešto kasnije.  Praksa zabrane određenih građevinskih radova u turističkim mjestima na našim obalama se provodi dugi niz godina.  U većini mjesta je na snazi odluka o obustavi građevinskih radova od 15.lipnja do 15.rujna,premda negdje počinje I ranije na području Opatije npr. Već od 1. Lipnja, a slično je i u mnogim drugim mediteranskim turističkim zemljama. Recimo, na Malti gdje obustava traje dulje, do 30. Rujna.  Tom praksom nisu zadovoljni građevinari, ali jesu poduzetnici u turizmu i njihovi gosti. Poslijepodnevna *siesta* ili dugo jutarnje izležavanje na odmoru ne idu pod ruku s čekićanjem, bušenjem, rušenjem i svim ostalim zvučnim podražajima koji prate građevinske radove.  Apsolutno nemam ništa protiv gradnje na susjednoj parceli tj parcelama i nemam namjeru nikome osporavati njegovo pravo ali imam protiv načina na koji se procedura odvija, a čak i sa važećom građevinskom dozvolom, tolika količina buke je nepodnošljiva. Na mom objektu je uredno označeno vrsta i kategorija objekta i susjedi to znaju. Dovesti bagere, dizalice,rovokopače, miksere, brusilice i štemalice u samom početku sezone pod prozor objekta bez ikakve najave radova, obavještenja ili razgovora smatram neprimjerenim i ne baš dobronamjernim, pogotovo u situaciji gdje Da sam bila obaviještena o radovima mogla sam se na vrijeme pripremiti, obavijestiti goste i na kulturan i primjeren način se suočiti sa situacijom a ne da me se proziva i varalicom i da mi se prijeti zbog prevare nakon toliko godina truda i stvaranja dobrog imidža. Niti nakon razgovora sa vlasnikom susjedne parcele nismo došli do rješenja da se buka na gradilištu utiša.  Pročitala sam Nacrt prijedloga odluke o privremenoj zabrani izvođenja radova u 2023 godini na području grada Pule gdje se je samo prepisana odluka od prošle godine.  **Sramotno je da grad Pula ima takav odnos prema turizmu i svojim stanovnicima sa zabranom radova od 15.07.-15.08. dok vecina drugih gradova u Istri ima zabranu od 15.06.-15.09.**  Sezona počinje u travnju i završava krajem listopada, ako se privatni iznamjljivači mogu odreći polovice sezone radi postizanja kompromisa onda bi se i investitori mogli od svojih efektivnih 9 mjeseci odreći ona 3, pogotovo što se tiče teških mehanizacijskih radova u  samom srcu sezone za koju si svi toliko trudimo.  Informirana sam o tome da Visoki upravni sud RH čak I ukida neke odluke zabrane gradnje a na zahtjev Udruge graditelja I investitora Istre te da građevinari Kojima je zabranjeno raditi tijekom ljeta mogu tražiti odštete.  Kome se privatni iznajmlčjivači mogu žaliti?  Odluka o zabrani gradnje se ne poštuje, gradilište kreće rano ujutro od 7 sati do kasno navečer,subota I nedjelja nemaju nikakvog značaja a kamoli ograničenja, rade se ogromni objekti bez ikakvih valjanih dozvola, građevinska inspekcija ima par djelatnika koji uopće ne reagiraju, kada se zovu komunalni djelatnici oni najčešće niti ne dođu ili se ne javljaju na telefon, ukratko radi tko god što hoće jer znaju da mogu I da neće snositi nikakve posljedice.  Treba naći kompromis, Ne možemo rezati granu na kojoj sjedimo, pogotovo što se ulažu  ne mala sredstva u turizam i promidžbu  Hrvatske kao jedne od poželjnijih destinacija za odmor.  Moramo svi biti tolerantniji i shvatiti da živimo od turizma. Ne treba braniti obrtničke radove ali ne bi trebalo dozvoliti bučne zemljane radove i radove na konstrukcijama. Ako građevinar dobro planira svoj posao, to se sve može obaviti izvan glavne sezone, tako da svi budu zadovoljni .  - Ljeto je vrijeme kada treba zaraditi novac koji se poslije ulaže. Ako se taj novac ne zaradi, ne znam ni kako će se ulagati. Tako da su tu stvari jasne. Mi u južnoj Istri najviše živimo od turizma jer su velike industrije propale. Turizam je pokretač svega ostaloga I stoga je kompromis nužan stoga bi nacrt prijedloga odluke trebalo doraditi na način da se uz obostrano korektno razumijevanje poštuje prijedlog zabrane teških građevinskih radova u srcu sezone od koje gotovo svi živimo.  Snježana Ilisić | **NE PRIHVAĆA SE.**  **- Odlukom je definirano vrijeme zabrane radova koje se smatra prikladnim s obzirom na potrebe i građevinskog i turističkog sektora.** |